# **DECIZIA ETAPEI DE ÎNCADRARE**

## Nr. din 20.08.2018

Ca urmare a solicitării de emitere a acordului de mediu adresate de **Oraşul Solca**, cu sediul în oraşul Solca, str. Tomşa Vodă, nr. 8A, judeţul Suceava, înregistrată la APM Suceava cu nr. 3656/04.04.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.08.2017, că proiectul **“*Amenajare pod în oraşul Solca, judeţul Suceava”*** propus a fi amplasat în oraşul Solca, jud. Suceava nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

- proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b;

 - Conform criteriilor de selecţie din Anexa 3 la HG nr. 445/2009:

**Caracteristicile proiectului**

**a**)mărimea proiectului

 Lucrările proiectate cuprind următoarele:

**Infrastructura**

Podul va fi alcătuit dinntr-o singură structură metalică prefabricată din tablă de oţel ondulata. Deschiderea maximă va fi de 20,04 m.

 Structura metalică va fi aşezată pe o fundaţie , T intors, din beton armat C30/37, cu o lăţime de 5 m, 1,10 m grosime şi o elevaţie de 1,40 m.

 Umplutura este din balast compactat minim 98%, aceasta extinzându-se stânga-dreapta față de structurile laterale cu 7.90 m, urcând până la straturile rutiere cu o pantă de 2:3. Compactarea umpluturii se face în straturi de maxim 30 cm grosime.

Pentru protecția structurilor metalice împotriva infiltrării apelor, sub sistemul rutier, se pozează o geomembrană cu trei straturi și anume: primul strat este din geotextil nețesut de 500g/mp, al doilea este membrană din PHDE, cu grosimea de 1mm, iar al treilea strat este tot din geotextil de 500g/mp.

 Taluzurile în amonte şi aval vor fi susţinute de blocheţi care vor fi legaţi între ei prin geogrile de 5m lungime.

**Suprastructura**

Structura părţii carosabile pe pod este realizată din: straturi asfaltice – 4cm BAPC 16 strat de uzură, 6cm BAPC 22.4 strat de legatură şi straturi de agregate naturale – 15cm piatră spartă – strat de bază şi 30cm balast – strat de fundaţie.

Carosabilul va fi delimitat de trotuar cu bordură prefabricată, pe ambele sensuri, (lungime totală de 2x30.00 m = 60.00 m).

Pantele transversale pe pod vor fi de 2.5% dinspre ax înspre bordurile prefabricate, iar panta longitudinală a podului va fi dinspre axul transversal spre malul stang 0.5%, iar spre malul drept de 0.7%.

În profil transversal podul va avea următoarele dimensiuni:

- 2 benzi de circulaţie de 3m, rezultând o lăţime totală a părţii carosabile de 6m.

- 2 trotuare de 1m lăţime

- 2 borduri prefabricate de 18cm latime

Podul îin profil transversal va avea o lăţime totală de 8,36 m şi o deschidere de 20,04 m.

Lungimea totală a podului : Ltotal = 31.50m.

**Lucrări în albie**

Ambele maluri ale râului Solca vor fi protejate amonte şi aval de pod de un zid de sprijin din beton armat pe o lungime de 10m. Pentru fiecare mal(amonte, aval) se va executa un zid de sprijin din beton armat cu înălţime variabilă de la 3.9 m până la 2.50 m. În faţa fundaţiei podului şi a zidului de sprijin se va executa o saltea de gabioane cu o lăţime de 4m protejată de un pinten de 1x1m, pe toata lungimea, din gabioane .

 Se va executa o reprofilare albiei, în amonte pe o lungime de 43 m şi în aval pe o lungime de 53 m.

**Elementele specifice caracteristice proiectului propus:**

Podul are o deschidere de 20,04 m.

Gabaritul podului în sens transversal va fi: 8,36 m.

Lungimea totală a podului: L tot = 31,50 m.

Suprafaţa totală afectată = 3568 mp

**b**) cumularea cu alte proiecte:- nu este cazul.

**c)** utilizarea resurselor naturale: nu este cazul.

**d**) producţia de deşeuri: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *emisiile poluante, inclusiv zgomotul şi alte surse de disconfort*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

 **f)** r*iscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 **2. Localizarea proiectului**

2.1 *utilizarea existentă a terenului*: conform certificatului de urbanism nr. 62/08.09.2017 eliberat de Primăria Oraşului Solca, terenul este situat în intravilanul localităţii şi este drum public.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: - nu este cazul;

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – nu este cazul.

  **3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările nu vor avea un impact negativ semnificativ asupra ariei naturale protejate, a factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul;

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 62/08.09.2017 eliberat de Primăria Oraşului Solca;
2. Conform art. 22, alin. 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitenţă asupra acestor modificări;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
6. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
7. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

 Prezenta decizie este valabilă pe toată perioada punerii în aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Gheorghe Aldea**

**Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**